तरनतारन में फिर बच्चे को आवारा कुत्ते ने नोचा, हफ्ते में दूसरी घटना
तरनतारन | जिलेमें कुत्तों का आतंक बढ़ता जा रहा है। हफ्ते पहले दरगाह से प्रशाद लेकर लौट रहे पांच साल के बच्चे को तीन-चार आवारा कुत्तों ने नोच-नोच कर मार डाला था। अब वीरवार को एक कुत्ते ने पांच साल के बच्चे पर हमला कर जख्मी कर दिया।
सिमरनजीत कौर ने बताया, वह वीरवार सुबह गांव में खेती मजदूरी करने गए थे। दोनों बेटे करनदीप सिंह राजवीर सिंह को साथ लेकर गए थे। दोनों को खेत में ही वृक्ष के पास चारपाई पर बैठा दिया। दोनों खेल रहे थे। कुछ समय बाद उन्हें दोनों की चीखें सुनाई दीं। जब वह अपने पति बलदेव सिंह के साथ वहां पहुंची तो देखा कि एक कुत्ता बेटे करनदीप सिंह को सिर से पकड़ कर नोच रहा था। उसने किसी तरह उसे भगाया। कुत्ते ने करनदीप के सिर, कान और माथे को बुरी तरह काट लिया था।
hin_Deva hin_Deva hin_Deva